Palindromo

Palindromo bat (grekotik, πάλιν (palin) "atzera" eta δρóμος (dromos) "itzuli") aurretik atzera eta atzetik aurrera berdin irakurtzen den hitz, zenbaki edo perpausa da. Palindromoak dira, adibidez, 18581 zenbakia, 2020/02/02 data edo amama hitza.

Palindromo adibideak

Euskaraz 
 Ze nekeza inori atea irekitzea eztikeria eta ironia zekenez.
 Esanik erruz egi bat ta bi gezurrekin ase.
 Nik enara neraman amaren aranekin.
 Adarreko akerra barreka okerra da.
 Animatuta bazen, ezabatuta mina!
 Alu hauxe sexu ahula?
 Utzi penak Ane, piztu!
 Orea ore, eroa ero.
 Autore erotua.
 Inoren Ero Ni.
 Atara zarata.
 Zurrumurruz.
 Zein? Ni ez.
 Zerua urez.
 Iker, ireki!
 Abere ba.
 Amama.
 Unanu.
 Ama.
 Aia.

Beste hizkuntza batzuetan 

 Sé verla al revés (gaztelaniaz)
Badakit alderantziz ikusten.
 Dábale arroz a la zorra el abad (gaztelaniaz)
Abadeak arroza ematen zion azeriari.
 Ésope reste ici et se repose (frantsesez)
Esopo hemen geratzen da eta atseden hartzen du.
 Tu l'as trop écrasé, César, ce Port-Salut ! (frantsesez)  Sobera zapaldu duk, Zesar, Port-Salut hau! (Port-Salut gazta mota bat da)
 A man, a plan, a canal: Panama! (ingelesez)
Gizon bat, plan bat, kanal bat: Panama!
 In girum imus nocte et consumimur igni (latinez)
Gauez bueltak ematen ditugu eta suak kontsumitzen gaitu.
 Sator Arepo tenet opera rotas (latinez)
Arepo ereileak trebetasunarekin gidatzen ditu gurpilak.

Gainera, azken palindromo hori karratu baten itxurarekin idatz daiteke eta bai horizontalki eta bai bertikalki irakurri ere, irudian ikusten den bezala:

Ikus, gainera 
 Anbigrama

Kanpo estekak 
 Hitzperimentu bat osasunguran (Markos Gimenoren bloga)
 Euskal palindromoak, euskararen aberastasun ezkutua (Joseba Mikel Agirregabiriaren artikulua)
 Zer da palindromoa (bigararen artikulua palindromoen inguruan)
 Palindromoak euskaraz (bigararen artikulua euskarazko palindromoen inguruan)

Hitz jolasak
Figura erretorikoak
Testu tipologia